Han var født i Randers, hvor hans fader, Rasmus Cortsen (1775-1843), var [[købmand]]; hans moder var Christiane Hansen (1774-1841). Efter [[konfirmation]]en kom han i snedkerlære i [[Aarhus]], blev svend her i [[1832]] og drog i [[1835]] til København, hvor han gjorde mesterstykke og tog [[borgerskab]] i [[1842]]. Som en meget benyttet bygningssnedker arbejdede han sig her op til at blive en agtet og velstående mand, der hurtig fik forskellige tillidshverv. Fra [[1854]]-[[1874|74]] var han bisidder (medbestyrer) i [[Kjøbenhavns Snedkerlav]], der i juli [[1856]] delegerede ham til det store håndværkermøde, som dengang fra landets forskellige egne samledes i København til støtte for den stærkt truede lavsinstitution. Mødet var sammenkaldt af den til værn for lavsvæsenet i [[1840]] stiftede [[Haandværkerforeningen|Haandværkerforening i Kjøbenhavn]], og i denne forening blev Cortsen næstformand i 1856 og formand i [[1869]], en stilling, som han bevarede til sin død. Efter at [[næringsfrihed]]en i [[1857]] var slået fast, udvidede foreningen sine opgaver, og således vedtog den i [[1862]] at opføre den efterhånden stærkt voksende håndværkerstiftelse på [[Nørrebro]], [[Alderstrøst]], der navnlig støttedes ved overskuddet af foreningens i [[1857]] oprettede [[Lotteri|industrilotteri]]. Herved var Cortsen virksom, og det kan yderligere mærkes, at Haandværkerforeningen i [[1876]] valgte ham til sin delegerede i bestyrelsen for [[Københavns Tekniske Skole|Det tekniske Selskabs Skole]] og i [[1879]] og repræsentant i den samme år oprettede [[Fællesrepræsentationen for dansk Industri og Haandværk|Fællesrepræsentation for dansk Industri og Haandværk]]. Hertil kan endnu føjes, at han i [[1857]] og [[1858]] var [[Københavns Borgerrepræsentation|borgerrepræsentant]], og at han i en årrække var medlem af bestyrelserne for [[Kjøbenhavns Brandassurance-Kompagni]] og [[Vridsløselille Statsfængsel|Vridsløselille Fængselselskab]]. Fra [[1835]]-[[1857|57]] gjorde han tjeneste i [[Kongens Livjægerkorps|Livjægerkorpset]]. Cortsen blev [[Dannebrogordenens Hæderstegn|Dannebrogsmand]] [[1851]], [[Dannebrogordenen|Ridder af Dannebrog]] [[1871]] og fik [[Fortjenstmedaljen|Fortjenstmedaljen i guld]] [[1887]]. Han døde 30. oktober 1888 efter et kort sygeleje. Han er begravet på [[Assistens Kirkegård]].
Ledelse Foreninger Ledere